**Moartea resuscitează România**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moartea vine prea devreme

niciodată nu te-ntreabă

dacă pentru ea ai vreme

să te muți colea sub iarbă

Niciodată nu te-ntreabă

ce-ai făcut cu tine totuși

în suc propriu o să fiarbă

ca un lan Doamne de lotuși

Ce-ai făcut cu tine totuși

dacă pentru ea ai vreme

de pe Nil pe Gange Trotuș

moartea vine prea devreme

Niciodată nu te-ntreabă

înger dacă ești sau iarbă

Costel Zăgan, CEZEISME II